text: Thialf
  Jo wurde útnûge om dêr in begjin mei te meitsjen |
  ---|
  Thialf | ||
  Thialf mei grutte hal en iishockeyhal fan bûten. | ||
  Algemien | ||
  Namme | Thialf | |
  Plak | It Hearrenfean | |
  Kapasiteit | 10.700 grutte hal[1] 3.500 iishockeyhal | |
  Oerflak | Iis | |
  Eigner | Thialf OG BV[2] |
  Thialf is in iisstadion op It Hearrenfean. It kompleks is ferneamd wurden troch de wrâldkamioenskippen reedriden en it iishockey. Thialf hat in grutte hal mei fjouwerhûntermeterbaan en in iishockeyhal. De namme Thialf komt fan Thialfi, helper fan de heidenske Germaanske tongergod Tuner.
  Ynhâld
  Skiednis[bewurkje seksje | boarne bewurkje]
  Thialf waard yn 14 oktober 1967 iepene as in iisstadion mei in bûtendoar keunstiisbaan. Yn 1986 waard de baan feroare yn in binnendoarbaan, de twadde yn de wrâld, en de earste mei in frije kape. It wie op dat stuit de fluchste baan yn de wrâld, mei yn it earste seizoen 10 wrâldrekords. Tenei waarden yn it bûtenlân binnendoarbanen boud op gruttere hichte, lykas yn Kalgary en Salt Lake City, dy't dêrtroch noch flugger wienen.
  Lange tiid hat de langebaan ek geskikt west foar tradysjonele koartebaanwedstriden. Ien fan de lange siden hie in ekstra lang stik, sadat in rjocht stik fan 160 m brûkt wurde koe. Nei de oerkaping is dit yn earste ynstânsje bleaun. De reedriders starten bûtendoar op it ekstra stik en de finish lei dan binnendoar op de ein fan de lange side. Mei de grutte ferbouwing fan 2002 is dit part ferfallen en kinne der gjin koartebaanwedstriden mear hâlden wurde.
  Thialf is de wichtigste reedrydbaan yn Nederlân en is ek by ynternasjonale reedriders populêr, foar in part omreden fan it entûsjaste publyk. Sûnt Simmer 2000 hat Thialf simmers twa wiken simmeriis. Neist reedriden wurdt Thialf ek foar allerhanne oare eveneminten brûkt. Thialf hat finansjeel sjoen twa kear op it rântsje stien: Ein 80-er jierren en yn 2003/2004, beide kearen neidat der grutte ynvestearrings yn de akkomdaasje dien wiene.
  Op 22 febrewaris 2012 stimde in mearheid fan Provinsjale Steaten foar 'fernijbou'. Dielen fan it stadion soene renovearre wurde en der soene nije stikken by komme moatte. Troch de flier fan de fjouwerhûnertmeterbaan der nij yn te lizzen en projekten om it klimaat yn de hal better stjoere te kinnen, soene profesjonele reedriders bettere prestaasjes leverje kinne. Sa moat in nije skyl om it stadion hinne de isolaasje ferbetterje en foar de lucht binnen it stadion kamen technyske mooglikheden om ûnder oaren ynfloed te hawwen op de tichtens dêrfan. De bou begûn op 24 novimber 2014.[3]
  Grutte ynternasjonale kampioenskippen[bewurkje seksje | boarne bewurkje]
  Iisbanen[bewurkje seksje | boarne bewurkje]
  Thialf hat yn de grutte hal in fjouwerhûntermeterbaan mei dêryn in 333-meterbaan, krabbelbaan (30m x 30m) en curlingfjild (60m x 30m). Neist de grutte hal leit de iishockeyhal (60m x 30m).
  Iishockeyhal[bewurkje seksje | boarne bewurkje]
  De Flyers It Hearrenfean spylje har thúswedstriden yn de iishockeyhal fan it stadion. De iishockeyhal hat in kapasiteit fan 3.500 sitplakken.
  Oare eveneminten[bewurkje seksje | boarne bewurkje]
  Thialf wurdt neist it reedriden en iishockey ek brûkt foar eveneminten. Yn maaie 1989 joech The Cure it earste konsert yn it ramt fan harren Prayer Tour. Oare bands en artysten dy't yn Thialf optreden wienen Tina Turner (1990), Gloria Estefan (1991), TOTO (1992), UB 40 (1993) en Whitney Houston (1993). Yn oktober 1992, maart 1993 en oktober 1999 waard yn Thialf it dance-event Thunderdome holden. In oare dance-event dat holden waard yn Thialf wie Trance Energy yn 2000, 2001 en 2002. De TROS hold twa edysjes fan it Muziekfeest op het ijs yn Thialf.
  Keppeling om utens[bewurkje seksje | boarne bewurkje]
  Boarnen, noaten en/as referinsjes: |
  
  